Kyk Harry en Meghan se onderhoud met Oprah hier | Maroela Media
Prins Harry en sy vrou, Meghan, gaan vir die eerste keer nadat hulle amptelik en permanent van hul koninklike pligte onthef is 'n intieme gesprek met die kletprogramaanbieder Oprah Winfrey hê.
Maroela Media het vroeër berig uittreksels van dié onderhoud onthul dat Harry oor sy ma, prinses Diana, en oor die paartjie se struweling met die Britse media sal praat.
"Dit was tot dusver ongelooflik moeilik vir ons twee, maar gelukkig het ons mekaar," sê Harry in 'n uittreksel wat die televisienetwerk CBS bekendgemaak het.
M-Net het nou ook laat hoor dat hy op kanaal 101 daarvoor sal sorg dat Suid-Afrikaners ook die onderhoud kan aanskou.
Die onderhoud sal Maandag 8 Maart om 19:30 op DStv-kanaal 101 uitgesaai word.
"Winfrey sal met Meghan praat oor onderwerpe soos die lewe as 'n koninklike, die huwelik, moederskap, filantropiese werk en hoe sy die lewe in die kollig hanteer. Later word die twee vergesel deur prins Harry waar hulle sal praat oor die paartjie se skuif na die VSA en hul toekomsplanne vir hul groeiende gesin," sê M-Net in 'n verklaring.
Harry en Meghan het op Valentynsdag vanjaar aangekondig dat hulle hul tweede kind verwag nadat Meghan in Julie verlede jaar 'n miskraam gehad het.
Harry en Meghan se onderhoud met Oprah sal Sondag 7 Maart van 08:00 tot 10:00 heel eerste op CBS in die VSA uitgesaai word.
Hulle wil uit die kollig wees, maar soek nog steeds aandag en nogals by Oprah?
Ag hemel… is so teen die media maar nou gaan ons Opera toe? Julle soek aandag!! Is julle lewe so vervelig dat julle elke nou en dan moet media toe hol vir bietjie aandag? Harry, jys gebore in die kollig. Jou ma het jou nie grootgemaak om weg te hardloop nie! Megan soek net soos gewoonlik aandag.